***২৩২১*** (ইংরেজি: *2312*) হল মার্কিন লেখক কিম স্ট্যানলি রবিনসনের লেখা একটি কল্পবিজ্ঞান উপন্যাস। ২০১২ সালে এই উপন্যাসটি প্রকাশিত হয়। ২৩১২ সালের এক কল্পিত প্রেক্ষাপটে এই উপন্যাসটি রচিত। এই প্রেক্ষাপটে সমগ্র সৌরজগৎ জুড়ে মানব সমাজের প্রসার ঘটেছে। উপন্যাসটি ২০১৩ সালে শ্রেষ্ঠ উপন্যাস বিভাগে নেব্যুলা পুরস্কার জয় করে।

কাহিনি-সারাংশ
-------------

উপন্যাসটি ২৩১২ সালের প্রেক্ষাপটে রচিত। বুধ গ্রহের টারমিনেটর মহানগরটিকে ওই গ্রহের গোধূলি ক্ষেত্রের কাছাকাছি বাসযোগ্য অঞ্চলে রাখার জন্য দৈত্যাকার ট্র্যাকের উপর স্থাপন করা থাকে। শিল্পী তথা প্রাক্তন গ্রহাণু টেরারিয়াম নকশাবিদ সোয়ান এর হং তার সৎ-ঠাকুমা আলেক্সের আকস্মিক মৃত্যুতে শোকাহত। অ্যালেক্স টারমিনেটরের অধিবাসীদের মধ্যে অত্যন্ত প্রভাবশালী ছিলেন। অন্ত্যেষ্টি শোভাযাত্রার পর অ্যালেক্সের পরিবার ও ঘনিষ্ঠ বন্ধুদের মধ্যে একটি সম্মেলন বসে। এই সম্মেলনে উপস্থিত কয়েকজনের কথা সোয়ান আগে কোনও দিন শোনেননি। এঁদেরই একজন ছিলেন টাইটানের বাসিন্দা ফিৎজ ওয়াহ্‌রাম। এঁকে সোয়ান অপছন্দই করতেন। সম্মেলনের পর সোয়ান ঠিক করলেন তিনি আইয়োতে আরেক বন্ধু ওয়াং-এর সঙ্গে দেখা করতে যাবেন। ওয়ান ছিলেন বৃহত্তম কিউবেস বা কোয়ান্টাম কম্পিউটারগুলির মধ্যে একটির নকশা-অঙ্কনকারী। সোয়ান যখন আইয়োতে ওয়াং-এর সঙ্গে দেখা করতে যান, তখন আপাতদৃষ্টিতে ঘটে যাওয়া কোনও এক ধরনের সংঘাত ব্যর্থ হয়। কিছুদিন বাদেই টারমিনেটরে একটি সংঘাতের ঘটনা ঘটে। কৃত্রিমভাবে সৃষ্ট একটি উল্কার আঘাতে শহরের ট্র্যাকগুলি ধ্বংসপ্রাপ্ত হয়। ফলে শহরের চলন থেমে যায় এবং সেটি সূর্যালোকের প্রত্যক্ষ সংস্পর্শে এসে অপরিহার্যভাবেই দগ্ধ হতে শুরু করে। এদিকে সফরে বেরিয়ে সোয়ান তার ঠাকুমার মৃত্যু ও টারমিনেটর ধ্বংসের পারিপার্শ্বিক রহস্য সম্পর্কে অনেক কিছু জানতে পারেন। ওয়াহ্‌রাম ও গেনেটের সঙ্গে সোয়ান সমগ্র সৌরজগতের বিভিন্ন স্থানে ভ্রমণ করেন এবং তীব্রতর হতে থাকে একের পর এক ষড়যন্ত্রের তদন্ত করতে থাকেন।

ঘটনাক্রমে ইন্সপেক্টর গেনেট আবিষ্কার করেন কীভাবে টারমিনেটর ধ্বংসকারী কৃত্রিম উল্কাটি তৈরি করা হয়েছিল: কেউ ট্রাজেকটরিগুলিতে প্রচুর সংখ্যায় ক্ষুদ্র ক্ষুদ্র বস্তু উৎক্ষেপণ করে। সেগুলি ক্রমে ক্রমে বুধের উপর এসে একাঙ্গীভূত হয়। কিন্তু বুধের এতটাই কাছে সেগুলি উপস্থিত হয়েছিল যে গ্রহের প্রতিরক্ষা ব্যবস্থা তখন বিরাট বস্তুটিকে ধ্বংস করতে অসমর্থ হয়। সংঘর্ষের জটিল পদ্ধতিটি দেখে সোয়ানের স্থির বিশ্বাস জন্মায় যে, এই ঘটনায় অবশ্যই কোয়ান্টাম কম্পিউটার ব্যবহার করা হয়েছে।

ইতিমধ্যে সোয়ান ও ওয়াহ্‌রাম মহাকাশ-ভিত্তিক সাময়িক পরিবেশগুলি থেকে হাজার হাজার প্রজাতিকে পৃথিবীতে সেগুলির ঘরোয়া পরিবেশে ফিরিয়ে আনার মাধ্যমে জলবায়ু পরিবর্তনের ফলে বিধ্বস্ত পৃথিবীকে পূর্বাবস্থায় ফিরিয়ে আনা ও সেখানে পুনরায় বনসৃজনের কাজে জড়িয়ে পড়েন।

চরিত্র
------

* সোয়ান এর হং – শিল্পী ও প্রাক্তন গ্রহাণু টেরারিয়াম নকশাবিদ
* ফিৎজ ওয়াহ্‌রাম – টাইটান উপগ্রহের কূটনীতিবিদ
* জ্যঁ গেনেট – জনৈক "স্মল", অ্যালেক্সের ঘনিষ্ঠ এক বন্ধু
* অ্যালেক্স – প্রয়াত প্রভাবশালী এক বিজ্ঞানী ও কূটনীতিবিদ, সোয়ানের ঠাকুমা
* ম্‌কারেট – বিজ্ঞানী ও আলেক্সের সঙ্গী
* কিরান – পৃথিবীর একটি অল্পবয়সী বালক। নিজের বস্তি-সদৃশ শহরে সে সোয়ানকে কয়েকটি বিপদের হাত থেকে উদ্ধার করে। কৃতজ্ঞতাস্বরূপ সোয়ান তাকে গ্রহের বাইরে একটি কাজ দেয়।

বিজ্ঞান ও প্রযুক্তি
-------------------

এই উপন্যাসটির পটভূমিতে বুধ, শুক্র ও মঙ্গল গ্রহ এবং বৃহস্পতি ও শনি গ্রহের উপগ্রহগুলিতে মানুষের জনবসতি গড়ে উঠেছে। প্রাকৃতিক ও কৃত্রিম উপগ্রহ সহ সৌরজগতের সব ক-টি বাসযোগ্য পৃষ্ঠতলে মানবজাতি উপস্থিত হয়ে অথবা উপস্থিতির প্রস্তুতি নিচ্ছে। এছাড়া সৌরজগতের প্রায় প্রত্যেকটি গ্রহাণুগুলিকে শূন্যগর্ভ করে "টেরারিয়াম" সৃষ্টি করা হয়েছে। এর মধ্যে আভ্যন্তরীণ কৃত্রিম পরিবেশের নকশা করা হয়েছিল পৃথিবীতে প্রাপ্ত বিভিন্ন জীবাঞ্চলের অনুকৃতি করার জন্য বা বিভিন্ন জীবঞ্চলের মিশ্রণ ঘটানোর জন্য। এগুলির মধ্যে কয়েকটি পশু সংরক্ষণ কেন্দ্র অথবা বিপন্ন বা অল্প-উৎপাদিত উদ্ভিদ ও প্রাণীসম্পদের খামার হিসেবে ব্যবহৃত হত। মানুষ সেই সব গ্রহাণুতে শাটল নিয়ে যায় এবং সেগুলিকেই সৌরজগতের মধ্যে গ্রহান্তরের যান হিসেবে ব্যবহার করে। এই টেরারিয়ামগুলির মধ্যে কয়েকটি ব্যর্থ হয়। যেমন, একটিতে প্রোগ্রামিং-এ একটি ভুলের জন্য গ্রহাণুটি প্রায় ধ্বংস হতে বসেছিল এবং অপর একটিতে টেরারিয়ামের বরফের প্রাচীরে একটি ছোটো ফাটল দেখা দিলে সেখানকার অধিকাংশ জনবসতিই অধিবাসীদের নিয়ে ধ্বংসপ্রাপ্ত হয়।

এই উপন্যাসে দেখানো হয়েছে যে, মানবসভ্যতার শক্তিবৃদ্ধি, অন্য গ্রহে বসতি স্থাপন ও পৃথিবীকরণের মতো বৈজ্ঞানিক ও প্রযুক্তিগত অগ্রগতিগুলি এক অসাধারণ ভবিষ্যতের পথ খুলে দিয়েছে। নতুন আবিষ্কারগুলির মধ্যে অন্যতম প্রধান হল *কিউবস*। এগুলি হল কৃত্রিম বুদ্ধিমত্তার অধিকারী কোয়ান্টাম কম্পিউটার। এগুলির অনেকগুলিই এতটাই ছোটো যে ব্যবহারকারী সেগুলিকে মাথায় প্রোথিত করে নিতে পারেন বা লোকে যেমন হাতঘড়ি বা মোবাইল ফোন নিয়ে ঘোরে, তেমনভাবেই সঙ্গে নিয়ে ঘুরতে পারেন। ডিজিট্যাল কম্পিউটারে তখনও কৃত্রিম বুদ্ধিমত্তা ব্যবহৃত হয়। কিন্তু ক্ষুদ্রতর অথচ অনেক বেশি শক্তিশালী কিউবসগুলি সেগুলির স্থান দখল করে নিচ্ছে।

পুঁজিবাদের স্থান গ্রহণ করেছে একটি পরিকল্পিত অর্থনীতি। বিবরণ অনুযায়ী, এই অর্থনীতির ভিত্তি কোয়ান্টাম কম্পিউটার কর্তৃক নিয়ন্ত্রিত মনড্র্যাগন ধারণা। কিন্তু পৃথিবীতে তখনও বাজার ব্যবস্থার কিছু অংশবিশেষ রয়ে গিয়েছে।

যৌনতা, যৌনপ্রবৃতি ও লিঙ্গ
-------------------------

এই জগতে লিঙ্গ ও যৌনপ্রবৃত্তি পরিবর্তনশীল ও প্রসারণশীল। উপন্যাসের লিঙ্গ ও যৌনপ্রবৃত্তির প্রধান শ্রেণিগুলির মধ্যে রয়েছে নারী, পুরুষ, মিশ্রলিঙ্গ, অনির্দিষ্টলিঙ্গকামী, উভকামী, ক্লীব, খোজা, অযৌন, অপার্থক্যীকৃত, পুরুষ সমকামী, নারী সমকামী, কুয়ার, পরিবর্তিত, সমকামী, পলিমরফাস, পলি, লেবাইল, বার্ডাক, হিজড়া ও টু-স্পিরিট। অনেকেই আন্তঃলিঙ্গ বা "গাইনান্ড্রোমরফাস" যৌন চরিত্রের (যাদের পুরুষাঙ্গ ও যোনি দুইই উপস্থিত) পরিচয় দেয়।

ক্রমবিকাশ
---------

উপন্যাসে উল্লিখিত টার্মিনেটর শহরটি বুধ গ্রহের সূর্যালোকিত দিকটি এড়ানোর জন্য গ্রহের চারিদিকে ধীরে ধীরে আবর্তন করে। এই শহরটির উল্লেখ প্রথম পাওয়া যায় রবিনসনের আগে লেখা *দ্য মেমরি অফ হোয়াইটনেস* উপন্যাসে। এছাড়া রবিনসনের *মার্স* ত্রয়ী উপন্যাসেও এই শহরের সংক্ষিপ্ত উল্লেখ পাওয়া যায়। ২০১৫ সালে উল্লিখিত *অরোরা* উপন্যাসেও টারমিনেটরের সংক্ষিপ্ত উল্লেখ পাওয়া যায়।

প্রতিক্রিয়া
------------

*২৩১২* উপন্যাসটি সমালোচকদের মিশ্র থেকে ইতিবাচক প্রতিক্রিয়া লাভ করে। *স্ট্রেঞ্জ হোরাইজনস* পত্রিকায় লেখা হয় যে "পাঠকদের মনস্থিত করে নিতেই হবে।" *স্লেট ম্যাগাজিন* ও *গার্ডিয়ান* উভয় পত্রিকাতেই এই উপন্যাসের সমালোচনা প্রকাশিত হয়। *স্লেট ম্যাগাজিন* উপন্যাসটির উচ্ছ্বাসিত প্রশংসা করলেও *গার্ডিয়ান* পত্রিকায় বইটির সমাপ্তি অংশটিকে কৌশলী বলে বিরূপ সমালোচনা করে। *লস এঞ্জেলস টাইমস* পত্রিকায় জেফ ভ্যান্ডারমেয়ার বইটিকে "আবেগপ্রবণ গল্পকথনের অনুরাগীদের কাছে একটি বহুমূল্য উপহার" বলে উল্লেখ করে বইটির "দুঃসাহস"কে সম্পদ বলে উল্লেখ করেন।

পুরস্কার
--------

বইটি ২০১৩ সালে শ্রেষ্ঠ উপন্যাস বিভাগে নেব্যুলা পুরস্কার জয় করে। এবং ওই বছরেই শ্রেষ্ঠ উপন্যাস বিভাগে হিউগো পুরস্কারের জন্য মনোনীত হয়। এছাড়াও বইটি ২০১২ সালে শ্রেষ্ঠ উপন্যাস বিভাগে বিএসএফএ পুরস্কার  ও ২০১৩ সালে আর্থার সি. ক্লার্ক পুরস্কারের  জন্য বাছাই করার নামের সংক্ষিপ্ত তালিকার অন্তর্ভুক্ত হয়েছিল এবং ২০১২ সালে জেমস টিপট্রি জুনিয়র পুরস্কারের সম্মান তালিকারও অন্তর্ভুক্ত হয়েছিল। এটি কল্পবিজ্ঞান সাহিত্যে গুডরিডস চয়েস পুরস্কারের জন্যও মনোনীত হয়েছিল।

আরও দেখুন
---------

* মহাকাশে উপনিবেশ স্থাপন#বুধ

তথ্যসূত্র
---------

1. 1 2  "2012 Nebula Award Winners," Locus Magazine, May 18, 2013.
2. ↑  Geek's Guide to the Galaxy (জুন ১৩, ২০১২)। "Kim Stanley Robinson Sees Humans Colonizing the Solar System in 2312"। *Wired*। সংগ্রহের তারিখ জুলাই ১১, ২০১২।
3. ↑  Kaveney, Roz (জুন ১২, ২০১২)। "2312, By Kim Stanley Robinson"। *The Independent*। সংগ্রহের তারিখ জুলাই ১১, ২০১২।
4. ↑  Canavan, Gerry (জুন ১৪, ২০১২)। "Struggle Forever"। *Los Angeles Review of Books*। আগস্ট ১, ২০১২ তারিখে মূল থেকে আর্কাইভ করা। সংগ্রহের তারিখ আগস্ট ৩১, ২০১২।
5. ↑  Yanarella, Ernest J. (জুন ৪, ২০১২)। "*2312* by Kim Stanley Robinson"। *Strange Horizons*। আগস্ট ২৯, ২০১২ তারিখে মূল থেকে আর্কাইভ করা। সংগ্রহের তারিখ আগস্ট ৩১, ২০১২। readers must make up their own minds
6. ↑  M John Harrison (জুন ১৪, ২০১২)। "2312 by Kim Stanley Robinson – review"। *The Guardian*। সংগ্রহের তারিখ জুলাই ১১, ২০১২।
7. ↑  Sicha, Choire (জুন ১, ২০১২)। "What Will Be"। *Slate*। সংগ্রহের তারিখ জুলাই ১১, ২০১২।
8. ↑  VanderMeer, Jeff। "Review: Kim Stanley Robinson's '2312' a masterful, moving vision"। *Los Angeles Times*। সংগ্রহের তারিখ অক্টোবর ৩, ২০১২। Jeff VanderMeer called the book a "treasured gift to fans of passionate storytelling", writing that the book's "audacity" was an asset.
9. ↑  *Hugo Award Finalists*, LoneStarCon, মার্চ ৩১, ২০১৩, ফেব্রুয়ারি ২১, ২০১২ তারিখে মূল থেকে আর্কাইভ করা, সংগ্রহের তারিখ এপ্রিল ২, ২০১৩ উদ্ধৃতি টেমপ্লেট ইংরেজি প্যারামিটার ব্যবহার করেছে (link)
10. ↑  *BSFA Shortlist Announced*, British Science Fiction Association, জানুয়ারি ১৮, ২০১৩, মে ২৪, ২০১৮ তারিখে মূল থেকে আর্কাইভ করা, সংগ্রহের তারিখ মে ৩০, ২০১৩ উদ্ধৃতি টেমপ্লেট ইংরেজি প্যারামিটার ব্যবহার করেছে (link)
11. ↑  *2013 Shortlist*, Serendip, এপ্রিল ৪, ২০১৩, জানুয়ারি ৩, ২০১৪ তারিখে মূল থেকে আর্কাইভ করা, সংগ্রহের তারিখ মে ৩০, ২০১৩ উদ্ধৃতি টেমপ্লেট ইংরেজি প্যারামিটার ব্যবহার করেছে (link)
12. ↑  *Kiernan and Salaam Win Tiptree Awards*, Locus Magazine, মার্চ ৫, ২০১৩, সংগ্রহের তারিখ মে ৩০, ২০১৩ উদ্ধৃতি টেমপ্লেট ইংরেজি প্যারামিটার ব্যবহার করেছে (link)

| * দে
* স
কিম স্ট্যানলি রবিনসনের গ্রন্থপঞ্জি |
| --- |
| উপন্যাস | 

|  |  |
| --- | --- |
| একক উপন্যাস | 
* *আইসহেঞ্জ* (১৯৮৪)
* *দ্য মেমরি অফ হোয়াইটনেস* (১৯৮৫)
* *আ শর্ট, শার্প শক* (১৯৯০)
* *অ্যান্টার্কটিকা* (১৯৯৭)
* *দ্য ইয়ার অফ রাইস অ্যান্ড সল্ট* (২০০২)
* *গ্যালিলিও’র স্বপ্ন* (২০০৯)
* *২৩১২* (২০১২)
* *শামান* (২০১৩)
* *অরোরা* (2015)
* *নিউ ইয়র্ক ২১৪০* (২০১৭)
* *রেড মুন* (২০১৮)

 |
| থ্রি ক্যালিফোর্নিয়াস | 
* *দ্য ওয়াইল্ড শোর* (১৯৮৪)
* *দ্য গোল্ড কোস্ট* (১৯৮৮)
* *প্যাসিফিক এজ* (১৯৯০)

 |
| মার্স ত্রয়ী | 
* *রেড মার্স* (১৯৯২)
* *গ্রিন মার্স* (১৯৯৩)
* *ব্লু মার্স* (১৯৯৬)

 |
| *সায়েন্স ইন দ্য ক্যাপিটাল/গ্রিন আর্থ* | 
* *ফর্টি সাইনস অফ রেইন* (২০০৪)
* *ফিফটি ডিগ্রিজ বিলো* (২০০৫)
* *সিক্সটি ডেজ অ্যান্ড কাউন্টিং* (২০০৭)

 |

 |
| সংকলন | 
* *দ্য প্ল্যানেট অন দ্য টেবিল* (১৯৮৬)
* *এসকেপ ফ্রম কাঠমান্ডু* (১৯৮৯)
* *রিমেকিং হিস্ট্রি* (১৯৯১)
* *দ্য মার্সিয়ানস* (১৯৯৯)
* *ভিনল্যান্ড দ্য ড্রিম* (২০০১)
* *দ্য বেস্ট অফ কিম স্ট্যানলি রবিনসন* (২০১০)

 |

| * দে
* স
শ্রেষ্ঠ উপন্যাস বিভাগে নেব্যুলা পুরস্কার |
| --- |
| 
* *ডিউন* (১৯৬৫)
* *ব্যাবেল-১৭* ও *ফ্লাওয়ার্স ফর অ্যালগারনন* (১৯৬৬)
* *দি আইনস্টাইন ইন্টারসেকশন* (১৯৬৭)
* *রাইট অফ প্যাসেজ* (১৯৬৮)
* *দ্য লেফট হ্যান্ড অফ ডার্কনেস* (১৯৬৯)
* *রিংওয়ার্ল্ড* (১৯৭০)
* *আ টাইম অফ চেঞ্জেস* (১৯৭১)
* *দ্য গডস দেমসেলভস* (১৯৭২)
* *রঁদেভু উইথ রাম* (১৯৭৩)
* *দ্য ডিসপোজেসড* (১৯৭৪)
* *দ্য ফরএভার ওয়ার* (১৯৭৫)
* *ম্যান প্লাস* (১৯৭৬)
* *গেটওয়ে* (১৯৭৭)
* *ড্রিমস্নেক* (১৯৭৮)
* *দ্য ফাউন্টেনস অফ প্যারাডাইস* (১৯৭৯)
* *টাইমস্কেপ* (১৯৮০)
* *দ্য ক্ল অফ দ্য কনসিলিয়েটর* (১৯৮১)
* *নো এনিমি বাট টাইম* (১৯৮২)
* *স্টারটাইড রাইজিং* (১৯৮৩)
* *নিউরোমেন্সার* (১৯৮৪)
* *এন্ডার’স গেম* (১৯৮৫)
* *স্পিকার ফর দ্য ডেড* (১৯৮৬)
* *দ্য ফলিং উইম্যান* (১৯৮৭)
* *ফলিং ফ্রি* (১৯৮৮)
* *দ্য হিলার’স ওয়ার* (১৯৮৯)
* *টেহানু: দ্য লাস্ট বুক অফ আর্থসি* (১৯৯০)
* *স্টেশনস অফ দ্য টাইড* (১৯৯১)
* *ডুমসডে বুক* (১৯৯২)
* *রেড মার্স* (১৯৯৩)
* *মুভিং মার্স* (১৯৯৪)
* *দ্য টার্মিনাল এক্সপেরিমেন্ট* (১৯৯৫)
* *স্লো রিভার* (১৯৯৬)
* *দ্য মুন অ্যান্ড দ্য সান* (১৯৯৭)
* *ফরএভার পিস* (১৯৯৮)
* *প্যারাবেল অফ দ্য ট্যালেন্টস* (১৯৯৯)
* *ডারউইন’স রেডিও* (২০০০)
* *দ্য কোয়ান্টাম রোজ* (২০০১)
* *আমেরিকান গডস* (২০০২)
* *স্পিড অফ ডার্ক* (২০০৩)
* *প্যালাডিন অফ সোলস* (২০০৪)
* *কেমোফ্লেজ* (২০০৫)
* *সিকার* (২০০৬)
* *দ্য ইদ্দিশ পুলিশমেন’স ইউনিয়ন* (২০০৭)
* *পাওয়ার্স* (২০০৮)
* *দ্য উইন্ডআপ গার্ল* (২০০৯)
* *ব্ল্যাকআউট/অল ক্লিয়ার* (২০১০)
* *অ্যামং আদার্স* (২০১১)
* *২৩১২* (২০১২)
* *অ্যান্সিলিয়ারি জাস্টিস* (২০১৩)
* *অ্যানিহিলেশন* (২০১৪)
* *আপরুটেড* (২০১৫)
* *অল দ্য বার্ডস ইন দ্য স্কাই* (২০১৬)
* *দ্য স্টোন স্কাই* (২০১৭)

 |